**Mika Mörsky** (s. 4. huhtikuuta 1991 Kirkkonummi) on suomalainen jääkiekkoilija, joka edustaa Mestis-joukkue Savonlinnan Pallokerhoa. Suhteellisen pienikokoisen Mörskyn vahvuus on hänen taitotasonsa, mutta hänen fysiikkansa on vielä melko heikko miesten peleihin.

Ura
---

Mörsky pelasi koko junioriuransa Espoossa. Hän on Jäähongan kasvatti. Mörsky siirtyi sittemmin Espoo Bluesiin ja hän pelasi myös kauden 2007–2008 Kiekko-Espoon B-nuorissa. Kaudella 2009–2010 Mörsky oli tehoilla 25+23=48 Bluesin A-nuorten paras maalintekijä sekä paras pistemies Juuso Forsströmin kanssa. Hän sijoittui A-nuorten SM-liigan maalipörssissä toiseksi HPK:n Teemu Rautiaisen jälkeen sekä pistepörssissä neljänneksi Forsströmin ja Lukon Antti Tenkasen kanssa. Mörsky voitti kauden päätteeksi A-nuorten SM-hopeaa.

Kesän 2011 Mörsky harjoitteli Bluesin SM-liigajoukkueen kanssa. Hän teki syyskuussa 1+1-vuotisen liigasopimuksen. Noin viikko tämän jälkeen Blues vuokrasi Mörskyn joulutaukoon asti kestävällä sopimuksella Mestis-joukkue Vaasan Sportiin. Hän pelasi joukkueessa 12 runkosarjaottelua sekä kaksi ottelua A-nuorissa. Suurimman osan kaudesta 2011–2012 Mörsky pelasi kuitenkin Bluesin A-nuorissa. Yhteensä hän teki A-nuorten SM-liigassa 22 maalia, joilla Mörsky jakoi sarjan maalipörssin seitsemännen sijan JYPin Markus Nenosen kanssa. Hän teki SM-liigadebyyttinsä 5. tammikuuta 2012 Rauman Lukkoa vastaan. Mörsky sai ottelussa jääaikaa 2.09 minuuttia. Ottelu jäi hänen kauden ainoaksi SM-liigassa.

Mörsky ei käyttänyt SM-liigasopimuksessaan ollutta optiota, vaan hän siirtyi kaudeksi 2012–2013 1+1-vuotisella sopimuksella Mestiksen nousijajoukkue HC Keski-Uusimaahan. 13. lokakuuta 2012 hän onnistui tekemään ilmaveivimaalin vieraissa Sportia vastaan. Mörskyn osuma ratkaisi HCK:lle 4–5-voiton. Mörsky siirtyi tammikuussa 2013 HCK:sta Savonlinnan Pallokerhoon. Hän oli siirtyessään HCK:n kolmanneksi paras pistemies tehoilla 9+8=17. Huhtikuussa Mörsky teki vuoden mittaisen jatkosopimuksen SaPKon kanssa.

Kausi 2013–2014 Mörskyllä todettiin olkapäävamman takia päättyneeksi tammikuussa 2014. Hän ehti pelata vain 22 runkosarjaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2011–2012 | Sport | Mestis | 12 | 2 | 2 | 4 | 0 | – | – | – | – | – |
|  | Blues | SM-liiga | 1 | 0 | 0 | 0 | 0 | – | – | – | – | – |
| 2012–2013 | HCK | Mestis | 28 | 9 | 8 | 17 | 8 | – | – | – | – | – |
|  | SaPKo | Mestis | 8 | 0 | 3 | 3 | 2 | – | – | – | – | – |
| 2013–2014 | SaPKo | Mestis | 22 | 3 | 2 | 5 | 33 | – | – | – | – | – |
| 2014–2015 | SaPKo | Mestis | 41 | 9 | 9 | 18 | 8 | 7 | 0 | 1 | 1 | 6 |
| 1 kausi | yhteensä | SM-liiga | 1 | 0 | 0 | 0 | 0 | – | – | – | – | – |
| 4 kautta | yhteensä | Mestis | 111 | 23 | 24 | 47 | 51 | 7 | 0 | 1 | 1 | 6 |

Lähteet
-------

* Mika Mörsky The Internet Hockey Databasessa (englanniksi)
* Mika Mörsky *Elite Prospects*. Everysport Media Group AB.  (englanniksi)

### Viitteet

1. ↑  Mika Mörsky – SaPKo – MESTIS – Jatkoaika.com – Kaikki jääkiekosta
2. 1 2  Mika Mörsky *Elite Prospects*. Everysport Media Group AB.  (englanniksi)
3. ↑  Vallin vaihtaa Bluesiin, Mörskylle sopimus  5.9.2011. Jatkoaika.com. Viitattu 21.4.2012.
4. ↑  Blues vuokraa Mörskyn Vaasaan  12.9.2011. Jatkoaika.com. Viitattu 21.4.2012.
5. ↑  Tilastot – Liiga  5.1.2012. Liiga. Viitattu 21.4.2012.
6. ↑  HCK vahvisti hyökkäystään  26.4.2012. Jatkoaika.com. Viitattu 26.4.2012.
7. ↑  Vähämaa, Toni: HCK shokeerasi Sportin – Mika Mörsky viihdytti ilmaveivillä  13.10.2012. Jatkoaika.com. Viitattu 14.10.2012.
8. ↑  SaPKo nappasi Mörskyn  16.1.2013. Jatkoaika.com. Viitattu 21.1.2013.
9. ↑  SaPKolle nippu jatkosopimuksia, Vehmanen jatkaa  2.4.2013. Jatkoaika.com. Viitattu 1.2.2014.
10. ↑  SaPKo-hyökkääjän kausi paketissa  9.1.2014. Jatkoaika.com. Viitattu 1.2.2014.